Text file: 70.txt
author: Albica
downvotes: 3
end consideration date: 2009-12-11
id: '70'
number comments: 21
number views: 9302
proposal type: Odziv pristojnega organa
response: "Odziv MInistrstva za kulturo\nDelovanje in financiranje Javnega zavoda\
  \ Radiotelevizija Slovenija dolo\u010Da Zakon o radioteleviziji Slovenija. Skladno\
  \ z dolo\u010Dbo 1. \u010Dlena ZRTVS-1, je RTV Slovenija javni zavod posebnega kulturnega\
  \ in nacionalnega pomena za Republiko Slovenijo, ki opravlja javno slu\u017Ebo na\
  \ podro\u010Dju radijske in televizijske dejavnosti, z namenom zadovoljevanja demokrati\u010D\
  nih, socialnih in kulturnih potreb dr\u017Eavljank in dr\u017Eavljanov Republike\
  \ Slovenije, Slovenk in Slovencev po svetu, pripadnic in pripadnikov slovenskih\
  \ narodnih manj\u0161in v Italiji, Avstriji in Mad\u017Earski, italijanske in mad\u017E\
  arske narodne skupnosti v Republiki Sloveniji. Ustanovitelj RTV Slovenija je Republika\
  \ Slovenija. Dol\u017Enost ustanovitelja je zagotoviti institucionalno avtonomijo\
  \ in uredni\u0161ko neodvisnost RTV Slovenija in zagotoviti primerno financiranje\
  \ za izvajanje javne slu\u017Ebe.  RTV Slovenija pridobiva sredstva za izvajanje\
  \ svojih dejavnosti:\n iz pla\u010Dil prispevka za programe RTV Slovenija (v nadaljnjem\
  \ besedilu: prispevek); iz tr\u017Enih dejavnosti; iz sredstev dr\u017Eavnega prora\u010D\
  una; iz sponzoriranja in drugih virov skladno z zakonom in statutom. \n Iz dr\u017E\
  avnega prora\u010Duna se financirajo:\n del narodnostnih programov, v dele\u017E\
  u, ki se ne financira iz prispevka; del programov RTV Slovenija za slovenske narodne\
  \ manj\u0161ine v sosednjih dr\u017Eavah, za izseljence in zdomce oziroma za Slovence\
  \ po svetu ter za tujo javnost, v dele\u017Eu, ki se ne financira iz prispevka;\
  \ posamezni projekti kulturnega, znanstvenega in splo\u0161no izobra\u017Eevalnega\
  \ pomena ter posamezni projekti digitalizacije tehnolo\u0161ke opreme in arhivov,\
  \ ki jih predlagajo pristojna ministrstva, v delih, ki se ne financirajo iz prispevka.\
  \ \nIz prispevka se financira dejavnost RTV Slovenija, ki jo kot javno slu\u017E\
  bo dolo\u010Da zakon, razen v delih, ko se ta dejavnost glede na dolo\u010Dbe prej\u0161\
  njega odstavka tega \u010Dlena financira iz dr\u017Eavnega prora\u010Duna. Sistem\
  \ pla\u010Devanja RTV naro\u010Dnine kot ga imamo v Republiki Slovenija, je najpogosteje\
  \ zastopan sistem v dr\u017Eavah \u010Dlanicah EU. Tako na primer financirajo javno\
  \ radiotelevizijo zgolj na podlagi naro\u010Dnine Francija, Danska, \u0160vedska,\
  \ Norve\u0161ka in Finska. Italija, Irska, \u0160vica, Nem\u010Dija, francoski del\
  \ Belgije, Avstrija, Islandija, \u010Ce\u0161ka, Poljska, Slovenija, Hrva\u0161\
  ka, Bosna in Hercegovina, Srbija, \u010Crna gora, Makedonija, Romunija, Gr\u010D\
  ija, Ciper in Malta pa financirajo javno slu\u017Ebo na podro\u010Dju radiotelevizije\
  \ s kombinacijo naro\u010Dnine in prihodkov iz ogla\u0161evanja.    RTV Slovenija\
  \ je torej po izrecnem zakonskem pooblastilu dol\u017Ena zagotavljati izvajanje\
  \ javne slu\u017Ebe na podro\u010Dju radiotelevizije, namen njene ustanovitve pa\
  \ je v zagotavljanju \u0161irokega nabora vsebin, programov ter uravnote\u017Eene\
  \ in raznolike programske ponudbe in dostopa \u0161ir\u0161e javnosti do teh vsebin\
  \ in programov brez diskriminacije in na temelju enakih mo\u017Enosti preko razli\u010D\
  nih kanalov in storitev s ciljem izpolnjevanja demokrati\u010Dnih, socialnih in\
  \ kulturnih potreb in zagotavljanja pluralizma, vklju\u010Dno s kulturno in jezikovno\
  \ raznolikostjo, ter izvajanje drugih dejavnosti v skladu z zakonom in Statutom\
  \ RTV Slovenija ter zakonom, ki ureja podro\u010Dje medijev. Glede na navedeno,\
  \ bi bila edina mo\u017Ena alternativa pla\u010Devanje dejavnosti javne slu\u017E\
  be neposredno iz dr\u017Eavnega prora\u010Duna, pri \u010Demer pa praksa ka\u017E\
  e, da v tem primeru ne moremo ve\u010D govoriti o avtonomni radioteleviziji, ampak\
  \ bolj o dr\u017Eavni radioteleviziji, zato to tudi ni uveljavljena praksa v drugih\
  \ dr\u017Eavah \u010Dlanicah EU.\n "
response date: 2010-01-04
response due date: null
sent date: 2009-11-12
title: "Pla\u010Dilo prispevkov RTV Slovenija"
upvotes: 18
url: https://predlagam.vladi.si/predlog/70
